 BASES DEL V PREMI DE NARRATIVA CURTA:

“**Relats a la Catedral de Tarragona**”

Els Amics de la Catedral de Tarragona convoquen el V Premi de “**Relats a la Catedral de Tarragona**”, que té per objectiu promoure l’ús literari del català o castellà i conèixer i estimar la Catedral. Estan convocats tots els centres educatius públics, concertats i privats d’educació primària, instituts i centres de formació professional de Tarragona i de tot Catalunya. Els treballs que optin a aquest premi s’hauran de regir segons les bases següents.

CARACTERÍSTIQUES

Narracions o textos breus sobre la catedral de Tarragona, supervisats pel professorat i elaborat dins l’aula.

Els treballs han de ser inèdits, escrits en català o castellà, i només s’admetrà un treball per persona.

Per als alumnes d’ESO i Bat, l’extensió dels escrits serà de 3 a 5 pàgines, DIN A4, a un espai i mig, i amb font Arial 12. Per als alumnes d’EP —cicle mitjà i cicle superior—, l’extensió dels treballs serà d’una pàgina, DIN A4, escrita a mà amb lletra clara i llegible, o en ordinador amb el format anterior.

CONCURSANTS

Adreçat a alumnes d’EP, d’ESO i Batxillerat.

DOCUMENTACIÓ

L’Associació dels Amics de la Catedral ofereix informació i activitats preparatòries.

DIFUSIÓ

Els Amics de la Catedral de Tarragona farà la difusió de les bases d’aquest de premi en els centres i àmbit anteriorment esmentats.

PRESENTACIÓ

L’obra serà tramesa a l’adreça de missatgeria electrònica acatedra@tinet.cat , d’acord amb el següent procediment:

Un missatge electrònic en el qual:

 1) A l’apartat “assumpte” constarà “V PREMI Relats a la Catedral”.

 2) En el cos del missatge figurarà el títol de l’obra i la categoria del premi al qual s’opta.

 3) S’adjuntarà l’obra en format PDF, que s’anomenarà amb el mateix títol.

 4) El contingut del PDF serà NOMÉS el títol i el text de la narració. No hi ha de constar cap dada personal: ni nom, ni pseudònim, ni curs…

 5) S’adjuntarà també, en format PDF, el formulari omplert amb totes les dades.

Es confirmarà la recepció del treball. Per qualsevol dubte contacteu amb: acatedra@tinet.cat

Quedarà automàticament exclòs de la convocatòria qualsevol treball que no es presenti seguint les normes d’aquestes bases.

TERMINI D’ADMISSIÓ

La data límit de lliurament serà diumenge 24 de març de 2024, a les 24 h. Passat aquest termini no s’acceptarà cap més obra.

JURAT

El jurat estarà integrat per 5 representants dels Amics de la catedral. La decisió serà inapel·lable, i els premis es podran declarar deserts, si es considera que els treballs no s’ajusten al tema que es demana.

VEREDICTE

El veredicte es farà públic el 24 d’abril de 2024.

PREMIS

S’atorgaran 5 premis en funció de la qualitat dels treballs, que seran:

* Un primer premi (alumne/a 1r cicle d’ESO): Diploma i Tauleta.
* Un primer premi (alumne/a 2n cicle d’ESO): Diploma i Tauleta.
* Un primer premi (alumne/a de Batxillerat): Diploma i Tauleta.
* Un primer premi: (alumne/a Cicle Mitjà d’Educació Primària): Diploma i Tauleta.
* Un primer premi: (alumne/a Cicle Superior d’Educació Primària): Diploma i Tauleta.
* S’atorgarà a tots els alumnes i concursants un diploma de participació.
* Els tutors o professors/es rebran un certificat de guanyador o participant.
* Es lliurarà als centres un diploma de guanyador o de participant.
* Les classes dels alumnes guanyadors/se seran obsequiades amb una visita a la Catedral i pujada al campanar.

EDICIÓ DE LES OBRES

Els Amics de la Catedral de Tarragona es reserva la propietat dels textos, així com els drets de publicació. A més de les tres obres premiades, el jurat seleccionarà fins a un màxim de 15 obres amb les quals confeccionarà un llibre digital, i hi incorporarà les imatges que consideren adients.

 CONDICIONS GENERALS

1) Els treballs han de ser inèdits, sense l’ús de la IA, i els autors/es n’han de garantir l’originalitat.

2) El jurat ha de resoldre segons el seu criteri tota circumstància no prevista en aquestes bases.

 3) Els Amics de la Catedral de Tarragona garanteix la privacitat dels originals i les dades dels participants, exceptuant els treballs guanyadors i els treballs seleccionats per a ser publicats.

4) La presentació dels originals pressuposa l’acceptació d’aquestes bases, i dels drets i obligacions que impliquen.

Tarragona, 21 de desembre de 2024

Hilari Alfaro Bozalongo

President dels Amics de la Catedral